kardosdrur/scandi-wiki huggingface dataset:
Open Road: 21st Anniversary

Open Road: 21st Anniversary er en jubilæumsudgivelse af Gary Barlow. Albummet markere 21-års jubilæet for Barlows debutalbum Open Road der udkom i 1997 efter Take That’s opløsning. Open Road: 21st Anniversary blev udgivet den 13. april 2018 af Polydor Records.

Open Road: 21st Anniversary peakede som nr. 25 på den britiske hitliste, albummet indtog også en 8. plads på den skotske hitliste.

Albummet indeholder alle sangene fra det originale album fra 1997, hertil nu også tidligere uudgivet demoer samt sangene Superhero og Cuddly Toy der før i tiden kun var udgivet i USA.

Singler 

 "Superhero" blev udgivet som albummets første single. Højeste britiske placering var som nr. 107 på den officielle hitliste.
 "Cuddly Toy" blev udgivet som albummets anden og sidste single.

Trackliste

1997-version 

 "Love Won’t Wait"
 "So Help Me Girl"
 "My Commitment"
 "Hang On in There Baby"
 "Are You Ready Now"
 "Everything I Ever Wanted"
 "I Fall So Deep"
 "Lay Down for Love"
 "Forever Love"
 "Never Knew"
 "Open Road"
 "Always"

2018-version 
13. So Help Me Girl (Radio 1 Session)

14. Hang On In There Baby (Radio 1 Session)

15. Are You Ready Now (Demo)

16. Everything I Ever Wanted (Demo)

17. Lay Down For Love (Demo)

18. Forever Love (Demo)

19. Never Knew (Demo)

20. Open Road (Demo)

21. The Meaning Of A Love Song

22. Cuddly Toy

23. Superhero

Charts

Referencer 

Gary Barlow
Album
Sredna Gora

Sredna Gora ( ) er en bjergkæde i det centrale Bulgarien, beliggende syd for og parallelt med Balkanbjergene (Stara Planina) og strækker sig fra Iskar-floden mod vest til Tundzha nord for Yambol mod øst. Sredna Gora er 285 km lang, når 50 km i sin største bredde. Dens højeste top er Golyam Bogdan der er 1.604 moh. Det er en del af Srednogorie-bjergkædesystemet sammen med Vitosha (det højeste massiv, Plana (bjerg), Lyulin-bjerget, Greben, Viskyar osv.

Bjerget er opdelt i tre dele af floderne Topolnitsa og Stryama — en vestlig (Zapadna eller Ihtimanska Sredna Gora), en central (Sashtinska Sredna Gora) og en østlig del (Sarnena Gora).

Faunaen i Sredna Gora er relativt fattig sammenlignet med andre regioner i Bulgarien, men typiske centraleuropæiske arter er til stede.

Forhistorisk mine 
Kobbermalm der blev brugt til fremstilling af artefakter fra Varna-kulturen, stammede fra en Sredna Gora-mine nær Stara Zagora. Varna-kulturen blomstrede i 4.400-4.100 f.Kr.

Navnet 
Srednogorie Heights på Graham Land i Antarktis er opkaldt efter Sredna Gora.

Kilder og henvisninger 

 Sredna Gora og Rosenes Dal

Bjerge i Bulgarien
Eksklusion

Eksklusion er handlingen at udelukke, hvilket er det samme som ikke-inklusion. Det engelske ord exclusion er fra ca. år 1400.

Ordet eksklusiv betyder egentlig, dét som andre er udelukket fra. Fx kan udelukkelsen ske indirekte via særlige invitationer, lille udbud i forhold til efterspørgsel - eller ved at noget er meget dyrt, så kun få har råd til det.

Social eksklusion eller social marginalisering er den sociale ulempe og nedrykning til udkanten af samfundet.

Eksklusion er et udtryk, der er blevet brugt meget i Europa og først blev brugt i Frankrig i slutningen af det 20. århundrede. 
Det bruges på tværs af discipliner, herunder uddannelse, sociologi, psykologi, politik og økonomi.

Se også 
 Fredløshed
 Ekskommunikation
 Bandlysning
 Interdikt
 Inklusion (pædagogik) - antonym til eksklusion
 Mobning
 Diskrimination
 Adskillelse
 Udelukkelse
 Udskillelse
 Social klasse
 Kaste
 intolerance
 Xenofobi
 Stereotyper
 "Untermensch"
 Udvisning
 Bortvisning
 Eksklusivaftale
 Eksklusiv økonomisk zone
 Demilitariseret zone

Referencer

Eksterne henvisninger
Is the U.S. a Good Model for Reducing Social Exclusion in Europe? Center for Economic and Policy Research, August 2006
"Inclutivities" - A Collection of Games, Exercises and Activities for Use in Art Therapy and Training Programmes for Groups of Marginalised and Excluded Persons EU Project "Against Exclusion", 2014
 

Politisk filosofi
Sociale problemer
Diskrimination
Mobning
Socialvidenskabelige begreber
Cornwall Island

Cornwall Island er navnet på flere øer:
 Cornwall Island (Nunavut) – canadisk ø i territoriet Nunavut i Ishavet
 Cornwall Island (Ontario) – canadisk ø i Saint Lawrence-floden i provinsen Ontario
 Cornwall Island (Antarktis) – ø i øgruppen Sydshetlandsøerne i Antarktis
Cornwall Island (Ontario)

Cornwall Island (Mohawk: Kawehno:ke) er en ø i floden Saint Lawrence umiddelbart syd for byen Cornwall. Øen ligger i provinsen Ontario i Canada, men den er også en del af Mohawk-reservatet Akwesasne, som også omfatter områder i den canadiske provins Quebec og delstaten New York i USA.

Cornwall Island er knap 8 km lang i øst-vestlig retning og 1-2 km bred. Befolkningen på Cornwall Island inkl. flere andre mindre øer var på 1.487 i 2016.

Cornway Island er forbundet til fastlandet med broen Three Nations Bridge, tidligere kaldet Seaway International Bridge. Det er egentlig to broer. Sydbroen fra 1958 går fra Cornway Island til New York mod syd, mens nordbroen fra 2014 går fra Cornwall Island til byen Cornwall mod nord. Det er en de mest benyttede grænseovergange mellem New York og Canada med over 2 millioner årlige krydsninger. Den canadiske grænsestation lå på øen indtil 2009 hvor den blev flyttet til Cornwall efter en strid med Akwesasne som modsatte sig bevæbnede canadiske grænsevagter på deres territorium.

Besøgende fra USA til Cornwall Island befinder sig ulovligt på canadisk territorium hvis de ikke fortsætter til Cornwall til den canadiske grænsestation. Hvis man vender tilbage til den amerikanske grænsestation uden at have tjekket ind på den canadiske i Cornwall, står man til en bøde på 5.000 canadiske dollar og konfiskation af sit køretøj.

Referencer 

Øer i Ontario
Øer i vandløb
Ograzhden (bjerg)

Ograzhden er et bjerg der deles af den  sydøstlige del af  Nordmakedonien og det sydvestlige Bulgarien, en del af bjergkæderne  Belasitsa og Osogovo. Det ligger nord for Belasitsa, nordøst for den makedonske by Strumitsa og nordvest for den bulgarske by Petrich. Bjergets højeste top ligger i Nordmakedonien, Ograzhdenets () på 1.744 moh., mens den højeste i Bulgarien er Bilska Chuka () ved 1.644 moh. Navnet Ograzhden udtales [ˈɔɡraʒdɛn]  på makedonsk, og  ) på bulgarsk; i begge staves det .

Ograzhden Cove i Livingston Island i Sydshetlandsøerne, Antarktis er opkaldt efter Ograzhden.

Bjerge i Bulgarien
Bjerge i Nordmakedonien
Johanna Stockschläder

Johanna Maria Stockschläder (født 11. maj 1995 i Siegen, Tyskland) er en kvindelig tysk håndboldspiller, der spiller for Neckarsulmer SU i Handball-Bundesliga Frauen og Tysklands kvindehåndboldlandshold.

Hun blev udtaget til landstræner Henk Groeners trup ved VM i kvindehåndbold 2021 i Spanien.

Meritter 
Handball-Bundesliga Frauen:
Vinder: 2021

Referencer

Eksterne henvisninger 

Håndboldspillere fra Tyskland
Håndboldspillere fra Borussia Dortmund Handball
Lisa Antl

Lisa Antl (født 21. juni 2000 i Ingolstadt, Tyskland) er en kvindelig tysk håndboldspiller, der spiller for Buxtehuder SV i Handball-Bundesliga Frauen og Tysklands kvindehåndboldlandshold.

Hun blev udtaget til landstræner Henk Groeners trup ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Tyskland
Håndboldspillere fra Buxtehuder SV
Katharina Filter

Katharina Filter (født 4. februar 1999 i Hamborg, Tyskland) er en kvindelig tysk håndboldspiller, der spiller for Brest Bretagne Handball og Tysklands kvindehåndboldlandshold.

Hun blev udtaget til landstræner Henk Groeners trup ved VM i kvindehåndbold 2021 i Spanien, hvor det tyske hold blev nummer 7.

Referencer

Eksterne henvisninger 

Håndboldspillere fra Tyskland
Håndboldspillere fra Buxtehuder SV
Lena Degenhardt

Lene Sophia Degenhardt (født 31. maj 1999 i Albstadt, Tyskland) er en kvindelig tysk håndboldspiller, der spiller for TuS Metzingen i Handball-Bundesliga Frauen og Tysklands kvindehåndboldlandshold.

Hun blev udtaget til landstræner Henk Groeners trup ved VM i kvindehåndbold 2021 i Spanien, hvor det tyske hold blev nummer 7.

Referencer

Eksterne henvisninger 

Håndboldspillere fra Tyskland
Håndboldspillere fra TuS Metzingen
Nicoleta Dincă

Nicoleta Dincă (født 2. juli 1988 i Slatina, Rumænien) er en kvindelig rumænsk håndboldspiller, der spiller for CS Gloria Bistrița-Năsăud i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Håndboldspillere fra CS Gloria 2018 Bistrița-Năsăud
Personer fra Slatina
Alexandra Subțirică

Alexandra-Georgiana Subțirică-Iovănescu (født 8. december 1987 i Slatina, Rumænien) er en kvindelig rumænsk håndboldspiller, der spiller for SCM Gloria Buzău i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Ana Maria Tănasie

Ana Maria Tănăsie (født 6. april 1995 i Hunedoara, Rumænien) er en kvindelig rumænsk håndboldspiller, der spiller for Minaur Baia Mare i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Håndboldspillere fra CS Minaur Baia Mare (kvindehåndbold)
Håndboldspillere fra SCM Râmnicu Vâlcea
Håndboldspillere fra HC Dunărea Brăila
Håndboldspillere fra SCM Craiova
Alexandra Dindiligan

Alexandra Dindiligan (født 16. februar 1997 i Galați, Rumænien) er en kvindelig rumænsk håndboldspiller, der spiller for CSM București i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Håndboldspillere fra HC Zalău
Håndboldspillere fra CSM București (kvindehåndbold)
Akwesasne

Mohawknationen i Akwesasne  er et mohawk (Kanienʼkehá꞉ka) territorie, der ligger på den internationale grænse mellem USA og Canada og på den regionale grænse mellem provinserne Ontario og Quebec på sydsiden af floden Saint Lawrence samt på en række øer i floden hvoraf den største er Cornwall Island. Størstedelen befolkningen bor i den canadiske del af området. Selvom Akwesasne er delt af en international grænse, så betragter indbyggerne sig som ét samfund. De har dog separat politi af juridiske årsager og nationale love.

Samfundet blev grundlagt i midten af 1700-tallet af mohawk-familier fra Kahnawake (også kendt som Caughnawaga), en katolsk mohawk-landsby der opstod syd for Montreal langs Saint Lawrence. I dag består Akwesasne af omkring 12.000 indbyggere, hvilket er det største antal og med det største areal blandt alle Kanienʼkehá꞉ka-samfund. Fra grundlæggelsen i midten af 1800-tallet blev Akwesasne betragtet som en af Canadas syv nationer. Det er én blandt flere Kanienʼkehá꞉ka-territorier (Mohawk), hvilket betyder "flintets folk" på mohawk, i det moderne Canada, hvoraf de øvrige er Kahnawake, Wahta, Tyendinaga, Kanesatake og Six Nations of the Grand River First Nation (der inkluderer flere mindre mohawk-samfund.

Da man fastlagde grænsen mellem Canada og USA i begyndelsen af 1800-tallet blev en større del af territoriet defineret til at tilhøre USA. Området i New York State bliver på statsligt plan omtalt som St. Regis Mohawk Reservation. Delen i Ontario kaldes Akwesasne Reserve No. 59, og området i Quebec kaldes Akwesasne Reserve No. 15.

Navnet Akwesasne betyder "landet hvor agerhønen trommer" på mohawk, hvilket refererer til det store dyreliv, der findes i området.

Referencer 

Irokesiske folkeslag
Oprindelige amerikanere
Ontario
Québec
New Yorks geografi
Karin Høj

Karin Høj er en danskregistreret selvsejlende pram bygget i 1977, med hjemmehavn i Horsens. Karin Høj var involveret i en skibsulykke i Bornholmsgattet mellem Kåseberga og Rønne den 13. december 2021 klokken 03:30.

 Karin Høj blev ramt af det engelskregistrerede fragtskib Scot Carrier, hvor Karin Høj kæntrede med to personer om bord.

Redningsaktionen var omfattende med omkring 10 både fra Søredningen og Kystvagten, også fly og helikoptere deltog i eftersøgningen af besætningen. Under dykning blev én person fundet død ombord i en kahyt på skibet. En person savnes stadigvæk.

To personer på Scot Carrier blev anholdt med det samme. Den ene blev løsladt efter afhøring, den anden er pr. december 2021 varetægtsfængslet under mistanke for at have forvoldt en andens død, grov uagtsomhed i søtrafik og spiritussejlads.

Det britiske besætningsmedlem, der har siddet varetægtsfængslet i Trelleborg siden 15. december 2021, fik afvist sin ankesag i både appelretten og højesteret, og blev i februar 2022 udleveret til Danmark til den kommende retssag. Ved Københavns Byrets dom den 16. juni 2022 blev styrmanden i dømt 1½ års fængsel for uagtsomt manddrab.

Referencer

Eksterne henvisninger 
 Karin Høj på MarineTraffic.
 Rederiet Høj A/S hjemmeside.
 Redningen af Karin Höj ved Tobisvik.
 Ulykken på BBC. Læst 14. december 2021.

Skibe fra Danmark
Skibskatastrofer
Skibskiste

En skibskiste (også søkiste, på engelsk sea locker, locker seat, seaman’s chest) er i skibsterminologi en trækiste, ofte med fladt låg, hvori søfolk tidligere opbevarede deres personlige tøj om bord, senere blev kisten en del af inventaret i mandskabslukafet. Kasserne blev også brugt som bænkesæder og nogle af dem blev malet.

Navnet indgik 1960 i Knud H. Thomsens roman Den engelske skibskiste.

Eksterne henvisninger

Noter 

Skibsterminologi
Beholdere
P.S. I Love You (Beatles sang)

"P.S. I Love You" er B-siden på det engelske Rockband The Beatles' debutsingle Love Me Do/P.S. I Love You og tillige på debutalbummet Please Please Me. Da singlen oprindeligt blev udgivet i Storbritannien den 5. oktober 1962, toppede den som nummer 17.

Komposition 
Nummeret er skrevet i foråret 1962, mens Paul McCartney var i Hamborg. Nummeret anses nogle gange for at være en dedikation til hans daværende kæreste Dot Rhone. McCartney afviser dog dette:

John Lennon har sagt:

Melodisk typisk for McCartneys senere skrivestil, viser sangen to bemærkelsesværdige undtagelser fra den samtidige model: under åbningskoret placeres akkorden D♭7 uoverensstemmende mellem G og D (på skrivning), og under sangens titelfrase et pludseligt skift til B♭ forekommer under "P.S. I love you", som Ian MacDonald beskrev som "et mørkt sidespring". Lennon bidrager med en enkelt toneharmoni, der understreger begyndelsen af hver strofe. Lyrisk konstrueret med deres kvindelige publikum i tankerne, inkluderede Beatles den som en del af deres Cavern Club-sangsæt.

Indspilning 

Der blev foretaget 10 optagelser af P.S I Love You ved det tredje forsøg på at færdiggøre den første single den 11. september 1962. Nummeret, der på dette tidspunkt var kandidat til at være A-side, blev produceret af George Martins assistent Ron Richards, da George Martin ikke var til stede før sent. George Martin havde bedt Ron Richards om at engagere studietrommeslager Andy White, da han ikke ville tage nogle chancer i forbindelse med Ringos manglende erfaring med at indspille plader og tidligere oplevelser med Pete Best, der var Beatles' trommeslager ved deres audition den 6. juni. Ringo blev degraderet til at spille maracas. Denne oplevelse plagede Ringo i årevis.

Richards, der oprindeligt var musikudgiver, fortalte gruppen, at sangen ikke kunne være A-siden på deres single på grund af en tidligere sang med samme titel var blevet udgivet (Rudy Vallée i 1934). Han sagde til Paul: "Du kan have den som B-side, men ikke A-side."

Musikere 

 John Lennon – akustisk rytmeguitar, sang
 Paul McCartney – forsang, bas
 George Harrison – akustisk guitar
 Ringo Starr – maracas
 Andy White – trommer

Se også 

 Love Me Do/P.S. I Love You

Referencer

Kilder 
 
 
 
 
 
 
 

Beatles-sange
Sange fra 1962
Bianca Harabagiu

Bianca Elena Harabagiu (født 31. maj 1995 i Iași, Rumænien) er en kvindelig rumænsk håndboldspiller, der spiller for SCM Gloria Buzău i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Håndboldspillere fra SCM Craiova
Håndboldspillere fra CSM Corona Brașov (kvindehåndbold)
Håndboldspillere fra SCM Gloria Buzău
Alina Ilie

Alina Ilie (født 13. maj 1996 i Râmnicu Vâlcea, Rumænien) er en kvindelig rumænsk håndboldspiller, der spiller for SCM Gloria Buzău i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Håndboldspillere fra SCM Gloria Buzău
Oana Borș

Oana Doina Borș (født 27. november 2003 i Baia Mare, Rumænien) er en kvindelig rumænsk håndboldspiller, der spiller for CS Minaur Baia Mare i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Referencer

Eksterne henvisninger 

Håndboldspillere fra Rumænien
Håndboldspillere fra CS Minaur Baia Mare (kvindehåndbold)
Daciana Hosu

Daciana Hosu (født 16. januar 1998 i Bistrița, Rumænien) er en kvindelig rumænsk håndboldspiller, der spiller for SCM Râmnicu Vâlcea i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Meritter 
EHF Cup:
Semifinalist: 2016

Referencer

Eksterne henvisninger 

Håndboldspillere fra Rumænien
Håndboldspillere fra CSM Corona Brașov (kvindehåndbold)
Håndboldspillere fra SCM Râmnicu Vâlcea
Sorina Grozav

Sorina Maria Tîrcă (født 27. maj 1999 i Râmnicu Vâlcea, Rumænien) er en kvindelig rumænsk håndboldspiller, der spiller for Rapid București i Liga Naţională og Rumæniens kvindehåndboldlandshold.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13. Hun fik dog kort før slutrunden en skulderskade, hvilket holdte hende ude.

Hun er desuden datter af den tidligere håndboldstjerne Mariana Tîrcă.

Meritter 
 EHF Cup:
 Semifinalist: 2016

Referencer

Eksterne henvisninger 
 

Håndboldspillere fra Rumænien
Håndboldspillere fra CS Rapid București (håndbold)
Håndboldspillere fra SCM Râmnicu Vâlcea
Andreea Rotaru

Andreea Dana Rotaru (tidligere Pricopi; født 20. februar 1994 i Brașov, Rumænien) er en kvindelig rumænsk håndboldspiller, der spiller for SCM Craiova i Liga Naţională og Rumæniens kvindehåndboldlandshold.

Hun blev udtaget til landstræner Adrian Vasiles trup ved VM i kvindehåndbold 2021 i Spanien, hvor det rumænske hold blev nummer 13.

Meritter 
EHF Cup:
Vinder: 2018
Universitets-VM i håndbold: 
Sølv: 2016

Referencer

Eksterne henvisninger 

Håndboldspillere fra Rumænien
Håndboldspillere fra CSM Corona Brașov (kvindehåndbold)
Håndboldspillere fra SCM Râmnicu Vâlcea
Håndboldspillere fra SCM Craiova
Mikhail Gerdzjikov

Mikhail Ivanov Gerdzjikov (  ; født i 26. januar 1877 i Plovdiv, Det Osmanniske Rige død 18. marts 1947 i Sofia, Folkerepublikken Bulgarien) var en bulgarsk revolutionær og anarkist.
Han studerede på det franske universitet i Plovdiv, hvor han fik kælenavnet "Michel". Han startede sine revolutionære aktiviteter som student i 1893, som leder af den Hemmelige Makedonske Revolutionære Komite. Senere studerede han i Schweiz (Lausanne og Geneve), hvor han knyttede tætte forbindelser med de revolutionære immigranter og etablerede den såkaldte Geneve-gruppe, en udløber af den hemmelige komite.

Gerdzjikov var under stærk anarkistisk indflydelse og afviste den nationalisme for etniske minoriteter i det Osmanniske Rige, og arbejdede for alliancer med almindelige muslimer mod Sultanatet og ideen om en Balkan Føderation. I 1899 vendte han tilbage til Balkan og arbejdede som lærer i Bitola. Gerdzjikov blev medlem af den Internationale Makedonske revolutionære Organisation og nær ven af Georgi Deltjev (Gotse Deltjev). Han var hjernen bag bondeoprøret Ilinden-Preobrazjenie i juli 1903, et oprør mod de ottomanske autoriteter i Thrakien. Gerdzjikovs styrker, ca. 2.000 dårlig bevæbnede folk, lykkedes at etablere en anarkistisk kommune. I 1919 blev Sammenslutningen af anarkistiske kommunister i Bulgarien oprettet på en kongres, der blev åbnet af Gerdzjikov. I 1925 var han blandt grundlæggerne af den Interne makedonske revolutionære forening i Wien.

Gerdzjikov havde store forventninger til det nye socialistiske styre efter 1944, men blev hurtigt skuffet over det nye regime.
Han døde i 1947 i Sofia.

Referencer 

Personer fra Bulgarien
Anarkister
Osogovo

Osogovo (bulgarsk og makedonsk kyrillisk:  ) eller Osogovska Planina (Осоговска планина eller Осоговски Планини) er en bjergkæde og skisportssted mellem den sydvestlige del af Bulgarien (Kyustendil provinsen), og den nordøstlige del af Nordmakedonien (Kocani og Kriva Palanka kommuner). Osogovo kloster ligger på bjerget.

Beskrivelse 
Bjergkæden er omkring 110 km lang og 50 km bred, den højeste top er Ruen (Руен) på 2.251 moh. på selve grænsen mellem Bulgarien og Nordmakedonien. Den stejleste skråning er mod vest, der strækker sig ned fra Carev Vrv (Царев Врв; "Zarens Peak"). Det er den nordligste og højeste del af Osogovo- Belasica- gruppen og ligger mellem Kyustendil- og Kamenitsa-dalene, Dobro-polen og Bregalnica- og Kriva Reka-floddalene. De vestlige skråninger er stejle og de sydøstlige skråninger. Selve bjerget er et granitmassiv af krystalklipper. Det har et fremtrædende vulkansk relief lavet af keglesnittoppe og vulkansk tuf og er rig på blandede malme.

Etymologi 
Der er mange legender om oprindelsen af navnet Osogovo, men den mest berømte er, at området kortvarigt blev bosat af transsylvanske saksiske minearbejdere, som tidligere udvandt guld og sølv i regionen. Ifølge denne legende stammer navnet fra de oldgermanske ord "osso" (gud) og "gov" (sted), som betyder "et guddommeligt sted".  Osogovo-bugten i Livingston Island på Sydshetlandsøerne, Antarktis er opkaldt efter Osogovo.

Miljø 
Floraen er delt af højderne: en zone op til 1000 m, hvor træer som eg, elm, avnbøg, ask, hassel og andre kan findes; en bjergrig zone (1000-1800 m) dækket for det meste med bøgetræer; og en subalpin zone dækket af græsgange og buske af enebærtræer. Bjergfloderne og vandløbene er et naturligt levested for fjeldørreden og andre fisk. Løv- og nåleskove dominerer. Området er beboet af den sjældne bjergsalamander. Naturen og klimaforholdene giver mulighed for helårs turisme. Vigtige byer ved foden af Osogovo er Kyustendil mod nordøst i Bulgarien og Kočani og Kriva Palanka mod vest og sydvest i Nordmakedonien.

Vigtigt fugleområde 
Et 7.000 hektar stort område af bjergene er blevet udpeget som et vigtigt fugleområde (IBA) af BirdLife International, fordi det understøtter en bestand af lannerfalke.

Kilder og henvisninger 

Bjerge i Nordmakedonien
Bjerge i Bulgarien
Maleshevobjerget

Maleshevobjerget (, Maleshevska planina) eller Maleševo-bjerget (, Maleševski Planini), er beliggende i det sydvestlige Bulgarien og østlige Nordmakedonien. Det er det tredje af de fem bjerge i Osogovo - Belasitsa bjerggruppen, også kendt som de vestlige grænsebjerge. Det højeste punkt er Ilyov Vrah der er 1.803 moh.

På bulgarsk territorium udgør bjerget en langstrakt struktur med et areal på 497 km². Det har et rigt dyreliv, som omfatter mange middelhavsflora- og faunaarter. Der er to naturreservater for at beskytte det varierede dyreliv.

Maleshevo Cove på den nordlige kyst af Livingston Island i Sydshetlandsøerne, Antarktis er opkaldt efter ”Maleshevo regionen i det sydvestlige Bulgarien.”

Kilder og henvisninger 
 

Bjerge i Bulgarien
Bjerge i Nordmakedonien